A pruti hadjárat közvetlen oka XII. Károly veresége volt a poltavai csatában 1709 nyarán és visszavonulása az Oszmán Birodalomba. Oroszország ismételten kérte XII. Károly kiadatását, de a török porta ezt elutasította. Az ismételt kérések és XII. Károly agresszív diplomáciája miatt az Oszmán Birodalom 1710. november 20-án hadat üzent Oroszországnak. Ezzel párhuzamosan Oroszország és Moldva egyezményt írtak alá, amely biztosította az orosz seregek áthaladását Moldván, valamint csapatokat és logisztikai segítséget ígért nekik.